[{"text_idx": "#000002", "text": "Mae cael noson dda o gwsg yn helpu i atgyfnerthu\u2019ch corff a'ch ymennydd."}, {"text_idx": "#000009", "text": "Dylech geisio cael rhwng 8 a 10 awr o gwsg bob nos i\u2019ch helpu i gadw\u2019n heini ac yn iach."}, {"text_idx": "#000010", "text": "Os ydych chi\u2019n cael trafferth cysgu, dydych chi ddim ar eich pen eich hun. Mae\u2019n arferol iawn mynd drwy gyfnodau lle rydych chi\u2019n ei chael hi\u2019n anodd syrthio i gysgu."}, {"text_idx": "#000012", "text": "Cymerwch gawod neu fath a gwnewch eich hun yn gysurus yn eich dillad nos. Ceisiwch fynd i\u2019r gwely ar yr un amser bob nos"}, {"text_idx": "#000013", "text": "Bwytwch fyrbryd ysgafn neu yfwch wydraid o laeth, ac ewch a\u0302 gwydraid o ddw\u0302r i fyny i\u2019ch ystafell wely gyda chi"}, {"text_idx": "#000014", "text": "Ceisiwch beidio a\u0302 defnyddio\u2019ch ffo\u0302n na gwneud eich gwaith cartref yn y gwely \u2013 ceisiwch fod yn y gwely gyda\u2019r goleuadau wedi\u2019u diffodd am o leiaf 8 awr bob nos."}, {"text_idx": "#000015", "text": "Gall cael eich amlygu i olau\u2019ch ffo\u0302n, cyfrifiadur neu lechen ei gwneud yn fwy anodd syrthio i gysgu."}, {"text_idx": "#000016", "text": "Gall cael eich ffo\u0302n gerllaw hefyd ei gwneud yn demtasiwn i edrych ar hysbysiadau yn hwyr yn y nos, gan dorri i mewn i\u2019ch amser cysgu."}, {"text_idx": "#000019", "text": "Mae te, coffi a diodydd egni yn eich cadw\u2019n effro a gall ei gwneud yn anodd syrthio i gysgu."}, {"text_idx": "#000020", "text": "Mae\u2019n anoddach cysgu mewn ystafell olau, swnllyd, felly ceisiwch gadw\u2019ch ystafell yn glaear yn dywyll ac yn dawel. Gwnewch yn siw\u0302r bod eich gwely\u2019n gynnes ac yn gyfforddus."}, {"text_idx": "#000021", "text": "Llenwch eich ystafell wely gyda phethau sy\u2019n eich ymlacio. Ceisiwch waredu unrhyw beth a allai eich cadw\u2019n effro, gwneud sw\u0302n neu wneud i chi deimlo dan straen."}, {"text_idx": "#000022", "text": "Mae cysgu\u2019n hwyr yn wych, ond bydd codi o fewn 2 \u2013 4 awr o amser deffro arferol yn eich helpu i gadw at eich trefn arferol, yn enwedig os ydych yn ei chael hi\u2019n anodd syrthio i gysgu ar nos Sul cyn wythnos o ysgol, coleg neu waith."}, {"text_idx": "#000024", "text": "Os ydych yn aml yn ei chael hi\u2019n anodd cael 8 awr y nos, efallai y bydd angen i chi leihau\u2019r hyn rydych chi\u2019n ceisio\u2019i wneud fel bod eich corff a\u2019ch meddwl yn cael digon o amser i adnewyddu eich egni."}, {"text_idx": "#000025", "text": "Gall y rhain helpu i dawelu eich meddwl fel y gwyddoch y byddwch yn cofio gwneud y pethau hynny yfory! Neilltuwch beth amser cyn y gwely i wneud cynlluniau ar gyfer y diwrnod nesaf."}, {"text_idx": "#000026", "text": "Gall ymwybyddiaeth ofalgar, myfyrio neu wrando ar gerddoriaeth dawel, ymlaciol hefyd eich helpu i dawelu eich meddwl cyn mynd i\u2019r gwely."}, {"text_idx": "#000027", "text": "Yn hytrach na gorwedd yn effro yn y gwely yn poeni am beidio a\u0302 chysgu, cyneuwch olau bach a darllenwch lyfr neu gylchgrawn am gyfnod byr, yna diffoddwch y golau a cheisiwch gysgu eto."}, {"text_idx": "#000029", "text": "Dal i gael trafferth cysgu?"}, {"text_idx": "#000030", "text": "Os ydych yn dal i gael trafferth syrthio i gysgu ar o\u0302l rhoi cynnig ar yr awgrymiadau hyn am sawl wythnos, rydym yn argymell eich bod yn cysylltu a\u0302\u2019ch meddyg teulu am fwy o gyngor."}, {"text_idx": "#000035", "text": "Mae'r app hwn yn defnyddio cymysgedd o gerddoriaeth, trosleisiau llais ac effeithiau sain i helpu i dawelu eich meddwl, syrthio i gysgu a deffro wedi'ch adnewyddu."}, {"text_idx": "#000039", "text": "Mae angen help arna i nawr"}]